CELEX: 32013D0806
Language: lt
Date: 1387238400000
Title: 2013/806/ES: 2013 m. gruodžio 17 d. Komisijos sprendimas, kuriuo nustatomi ekologiniai kriterijai, taikomi suteikiant ES ekologinį ženklą vaizdo gavimo įrenginiams (pranešta dokumentu Nr. C(2013) 9097)  Tekstas svarbus EEE

28.12.2013   
            
            
               LT
            
            
               Europos Sąjungos oficialusis leidinys
            
            
               L 353/53
            
         
      KOMISIJOS SPRENDIMAS
   
   2013 m. gruodžio 17 d.
   kuriuo nustatomi ekologiniai kriterijai, taikomi suteikiant ES ekologinį ženklą vaizdo gavimo įrenginiams
   (pranešta dokumentu Nr. C(2013) 9097)
   (Tekstas svarbus EEE)
   (2013/806/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
   pasikonsultavusi su Europos Sąjungos ekologinio ženklinimo valdyba,
   kadangi:
   
               (1)
            
            
               pagal Reglamentą (EB) Nr. 66/2010 ES ekologinis ženklas gali būti suteikiamas tokiems gaminiams, kurie per visą gyvavimo ciklą daro mažesnį poveikį aplinkai;
            
         
               (2)
            
            
               Reglamente (EB) Nr. 66/2010 numatyta, kad kiekvienai gaminių grupei turi būti nustatyti konkretūs ES ekologinio ženklo suteikimo kriterijai;
            
         
               (3)
            
            
               taikant kriterijus siekiama, visų pirma, populiarinti gaminius, kurie per visą gyvavimo ciklą daro mažesnį poveikį aplinkai, našiau naudoja išteklius, įskaitant energiją, ir kuriuose yra ribotas pavojingų cheminių medžiagų kiekis. Pagrindinis poveikis, kurį per gyvavimo ciklą vaizdo gavimo įrenginiai daro aplinkai, yra susijęs su popieriaus naudojimu, energijos vartojimu ir pavojingų cheminių medžiagų naudojimu, todėl turėtų būti populiarinami šiais atžvilgiais pranašesni gaminiai. Todėl gaminių grupei „Vaizdo gavimo įrenginiai“ dera nustatyti ES ekologinio ženklo suteikimo kriterijus;
            
         
               (4)
            
            
               ES ekologinio ženklo suteikimo kriterijais bus papildyti ES rinkai tiekiamų vaizdo gavimo įrenginių ekologinio projektavimo reikalavimai, kuriuos sektoriaus atstovai priėmė pagal 2009 m. spalio 21 d. Europos Parlamento ir Tarybos direktyvą 2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą (2), parengtoje savireguliavimo priemonėje. Savireguliavimo priemonę Komisija pripažino savo ataskaitoje Europos Parlamentui ir Tarybai dėl savanoriškos vaizdo atkūrimo įrenginių ekologinio projektavimo sistemos (3);
            
         
               (5)
            
            
               šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Prie gaminių grupės „Vaizdo gavimo įrenginiai“ priskiriami biure arba namų ūkyje (arba ir biure, ir namų ūkyje) naudoti parduodami gaminiai, kuriais spausdintiniai vaizdai – dokumentai arba nuotraukos popieriuje – gaunami taikant vieną iš šių procesų arba juos abu:
   
               a)
            
            
               skaitmeninis vaizdas, gaunamas per tinklo arba kortelės sąsają;
            
         
               b)
            
            
               spaudinys nukopijuojamas popieriuje.
            
         Į šio sprendimo taikymo sritį įtraukiami vaizdo gavimo įrenginiai, turintys papildomą funkciją – skaitmeninio vaizdo sukūrimą iš popierinės kopijos taikant skenavimo procesą. Šis sprendimas taikomas gaminiams, parduodamiems kaip spausdintuvai, kopijuokliai ir daugiafunkciai įrenginiai.
   2.   Šis sprendimas netaikomas fakso aparatams, skaitmeniniams dublikatoriams, adresų spausdinimo mašinoms ir skeneriams.
   3.   Šis sprendimas taip pat netaikomas dideliems namų ūkyje paprastai nenaudojamiems gaminiams ir biuro įrenginiams, jei jie atitinka vieną iš šių techninių specifikacijų:
   
               a)
            
            
               standartiniams juodo ir balto formato spaudiniams skirti gaminiai, kurių didžiausia sparta yra daugiau kaip 66 A4 dydžio vaizdai per minutę;
            
         
               b)
            
            
               standartiniams spalvoto formato spaudiniams skirti gaminiai, kurių didžiausia sparta yra daugiau kaip 51 A4 dydžio vaizdas per minutę;
            
         
               c)
            
            
               A2 dydžio ir didesnėms priemonėms suprojektuoti gaminiai arba
            
         
               d)
            
            
               gaminiai, parduodami kaip braižytuvai;
            
         sparta apvalinama iki artimiausio sveikojo skaičiaus.
   2 straipsnis
   Šiame sprendime vartojamų terminų apibrėžtys:
   1.   spausdintuvas– spaudiniams gaminti naudojamas komercinis vaizdo gavimo gaminys, priimantis informaciją iš vieno naudotojo, į tinklą sujungtų kompiuterių arba kitų įvesties įrenginių; gaminys energiją gauna iš maitinimo tinklo sieninio lizdo arba per duomenų arba tinklo jungtį;
   2.   kopijuoklis– rinkoje parduodamas vaizdo gavimo įrenginys, kurio vienintelė funkcija – gaminti grafinio spaudinio originalo spaudinius-kopijas; gaminys energiją gauna iš maitinimo tinklo sieninio lizdo arba per duomenų arba tinklo jungtį;
   3.   daugiafunkcis įrenginys– rinkoje parduodamas vaizdo gavimo gaminys, kuris yra fiziškai integruotas įrenginys arba funkcijų atžvilgiu integruotų sudėtinių dalių derinys, atliekantis ne mažiau kaip dvi pagrindines kopijavimo, spausdinimo, skenavimo arba faksogramos siuntimo funkcijas; gaminys energiją gauna iš maitinimo tinklo sieninio lizdo arba per duomenų arba tinklo jungtį, o jo kopijavimo funkcijos skiriasi nuo patogumo tikslais fakso aparate įdiegtos vieno puslapio kopijavimo funkcijos;
   4.   pakuotės– iš bet kokių medžiagų pagaminti gaminiai gamintojo prekėms laikyti, apsaugoti, perkrauti, atvežti ir pateikti naudotojui;
   5.   perdirbimas– atgavimo procesas, kuriuo atliekos perdirbamos į gaminius, medžiagas arba chemines medžiagas, kurie naudojami arba pirminiais, arba kitais tikslais; prie šio proceso taip pat priskiriamas kartotinis organinių medžiagų perdirbimas, išskyrus energijos gamybą iš atliekų ir kartotinį medžiagų perdirbimą į kurą arba užpildą;
   6.   pakartotinis naudojimas– bet kokia vėlesnio produktų ar sudėtinių dalių, kurie nėra atliekos, naudojimo tam pačiam tikslui, kuriam buvo sukurti, operacija;
   7.   pakartotinai panaudotas (gaminio) turinys– gaminio turinys, su kuriuo atlikta pakartotinio naudojimo operacija;
   8.   pakartotinio kasetės naudojimo blokuotė– kasetės veikimui būtinas kasetės įtaisas ir (arba) programinė ir (arba) techninė įranga, tiesiogiai trukdantys pakartotinai naudoti kasetę;
   9.   atsarginė dalis– sandėlyje laikoma pakaitinė dalis, naudojama sugedusioms dalims remontuoti arba jas pakeisti;
   10.   vartojamieji reikmenys– gaminiai, išskyrus elektros energiją, kurie taip pat parduodami atskirai nuo pagrindinių vaizdo gavimo įrenginių ir yra būtini, kad įrenginiai veiktų;
   11.   tinklinis įrenginys– įrenginys, kuriuo galima jungtis prie tinklo ir kuriame yra vienas arba daugiau tinklo prievadų;
   12.   tinklo prievadas– įrenginyje esantis laidinio arba belaidžio ryšio fizinis tinklo sietuvas, per kurį įrenginys aktyvinamas nuotoliniu būdu;
   13.   didelio tinklinio prieinamumo įrenginys (HiNA įrenginys)– įrenginys, kurio pagrindinės funkcijos yra viena arba daugiau išvardytų funkcijų: maršruto parinktuvas, tinklo perjungiklis, belaidžio tinklo prieigos punktas, šakotuvas, modemas, VoIP telefonas, vaizdo telefonas;
   14.   didžiaformatis spausdinimo įrenginys– spausdinimo įrenginys, skirtas spausdinti ant A2 arba didesnių lapų, įskaitant įrenginius, skirtus spausdinti ant juostinių platesnių kaip 406 mm laikmenų.
   3 straipsnis
   Kriterijai, kuriais remiantis prie šio sprendimo 1 straipsnyje apibrėžtos gaminių grupės „Vaizdo gavimo įrenginiai“ priklausančiam gaminiui pagal Reglamentą (EB) Nr. 66/2010 galima suteikti ES ekologinį ženklą, taip pat susiję vertinimo bei patikros reikalavimai yra nustatyti priede.
   4 straipsnis
   Priede nustatyti kriterijai ir susiję vertinimo reikalavimai galioja ketverius metus nuo šio sprendimo priėmimo dienos.
   5 straipsnis
   Administravimo tikslais gaminių grupei „Vaizdo gavimo įrenginiai“ priskiriamas kodas 43.
   6 straipsnis
   Šis sprendimas skirtas valstybėms narėms.
   
      Priimta Briuselyje 2013 m. gruodžio 17 d.
      
         
            Komisijos vardu
         
         Janez POTOČNIK
         
         
            Komisijos narys
         
      
   
   
      (1)  OL L 27, 2010 1 30, p. 1.
   
      (2)  OL L 285, 2009 10 31, p. 10.
   
      (3)  COM(2013) 23 final.
   
      PRIEDAS
      
         ES EKOLOGINIO ŽENKLO SUTEIKIMO KRITERIJAI IR VERTINIMO BEI PATIKROS REIKALAVIMAI
      
      ES ekologinio ženklo suteikimo vaizdo gavimo įrenginiams kriterijai:
      
                   
               
               
                  POPIERIAUS TVARKYMAS
                  
                              1.
                           
                           
                              Spausdinimo funkcija N-up
                              
                           
                        
                              2.
                           
                           
                              Spausdinimo abiejose lapo pusėse funkcija
                           
                        
                              3.
                           
                           
                              Galimybė naudoti perdirbtą popierių
                           
                        
            
                   
               
               
                  ENERGIJOS VARTOJIMO EFEKTYVUMAS
                  
                              4.
                           
                           
                              Energijos vartojimo efektyvumas
                           
                        
            
                   
               
               
                  Į PATALPOS ORĄ IŠLEIDŽIAMI TERŠALAI
                  
                              5.
                           
                           
                              Į patalpos orą išleidžiamų teršalų apribojimas
                           
                        
            
                   
               
               
                  SKLEIDŽIAMAS TRIUKŠMAS
                  
                              6.
                           
                           
                              Skleidžiamas triukšmas
                           
                        
            
                   
               
               
                  MEDŽIAGOS IR MIŠINIAI VAIZDO GAVIMO ĮRENGINIUOSE
                  
                              7.
                           
                           
                              Draudžiamos arba ribojamos medžiagos ir mišiniai
                              
                                          a)
                                       
                                       
                                          pavojingos medžiagos ir mišiniai
                                       
                                    
                                          b)
                                       
                                       
                                          medžiagos, įrašytos į sąrašą pagal Reglamento (EB) Nr. 1907/2006 59 straipsnio 1 dalį
                                       
                                    
                        
                              8.
                           
                           
                              Gyvsidabris šviesos šaltiniuose
                           
                        
            
                   
               
               
                  PAKARTOTINIS NAUDOJIMAS, PERDIRBIMAS IR TVARKYMAS GYVAVIMO CIKLO PABAIGOJE
                  
                              9.
                           
                           
                              Išmontuoti pritaikyta konstrukcija
                           
                        
            
                   
               
               
                  VARTOJAMIEJI RAŠALAS IR MILTELIAI
                  
                              10.
                           
                           
                              Perdirbimui ir (arba) pakartotiniam naudojimui pritaikytos miltelių ir (arba) rašalo kasetės
                           
                        
                              11.
                           
                           
                              Miltelių ir (arba) rašalo kasečių surinkimo reikalavimas
                           
                        
                              12.
                           
                           
                              Cheminės medžiagos rašale ir milteliuose
                           
                        
            
                   
               
               
                  KITI KRITERIJAI
                  
                              13.
                           
                           
                              Pakuotės
                           
                        
                              14.
                           
                           
                              Garantija, garantuotas remontas ir atsarginių dalių tiekimas
                           
                        
                              15.
                           
                           
                              Naudotojui pateikiama informacija
                           
                        
                              16.
                           
                           
                              ES ekologinio ženklo etiketėje pateikiama informacija
                           
                        
            Kiekvieno kriterijaus apraše nurodyti konkretūs vertinimo ir patikros reikalavimai.
      Visi vaizdo gavimo įrenginiai, kuriems prašoma suteikti ES ekologinį ženklą, turi atitikti kriterijus. Jei reikalaujama, kad pareiškėjas pateiktų deklaracijas, dokumentus, tyrimus, bandymų ataskaitas ar kitus atitikties pagal kriterijus įrodymus, tai reiškia, kad visi šie dokumentai gali būti parengti atitinkamai pareiškėjo ir (arba) jo tiekėjo (-ų) ir (arba) jo (jų) tiekėjo (-ų).
      Prireikus galima taikyti kitokius, nei nurodyti pagal kiekvieną kriterijų, bandymų metodus, jei paraišką vertinanti kompetentinga institucija patvirtina jų lygiavertiškumą.
      Jei įmanoma, bandymus turėtų atlikti Europos standarto EN ISO 17025 arba jam lygiaverčio standarto bendruosius reikalavimus atitinkančios laboratorijos.
      Prireikus kompetentingos institucijos gali pareikalauti patvirtinamųjų dokumentų ir gali atlikti nepriklausomas patikras.
      POPIERIAUS TVARKYMAS
      
         1 kriterijus.   Spausdinimo funkcija N-up
      
      Vaizdo gavimo įrenginiai turi standartinę funkciją – viename popieriaus lape išspausdinti arba nukopijuoti 2 arba daugiau dokumento puslapių, jei įrenginiai valdomi originalia gamintojo pateikta programine įranga.
      
         Vertinimas ir patikra. ES ekologinį ženklą skiriančiai kompetentingai institucijai pareiškėjas pateikia atitikties šiems reikalavimams deklaraciją, įskaitant paaiškinimą, kaip naudotojai gali viename popieriaus lape spausdinti 2 arba daugiau dokumento puslapių.
      
         2 kriterijus.   Spausdinimo abiejose lapo pusėse funkcija
      
      Vaizdo gavimo įrenginiai, kurių didžiausia vienspalvio spausdinimo arba kopijavimo sparta yra ne mažiau kaip 19 A4 dydžio vaizdų per minutę (angl. ipm), turi automatinio spausdinimo ir (arba) kopijavimo abiejose lapo pusėse bloką.
      Originalioje gamintojo pateikiamoje programinėje įrangoje spausdinimo ir (arba) kopijavimo abiejose lapo pusėse funkcija nustatoma kaip numatytoji. Jei įrenginiai spausdinimo komandą gauna iš kompiuterio, naudotojo kompiuterio ekrane rodomas gamintojo parengtas pranešimas, kai numatytoji nuostata perjungiama į spausdinimą vienoje lapo pusėje. Šiame pranešime turėtų būti akcentuojama, kad spausdinimas vienoje lapo pusėje aplinką veikia labiau nei spausdinimas abiejose lapo pusėse.
      
         Vertinimas ir patikra. ES ekologinį ženklą skiriančiai kompetentingai institucijai pareiškėjas pateikia atitikties šiems reikalavimams deklaraciją, įskaitant vienspalvio spausdinimo spartos deklaraciją ir paaiškinimą, koks pranešimas rodomas kompiuterių, iš kurių įrenginiams duodama spausdinimo komanda, naudotojams, taip pat kur ir kada rodomas tas pranešimas.
      
         3 kriterijus.   Galimybė naudoti perdirbtą popierių
      
      Vaizdo gavimo įrenginiuose gali būti naudojamas perdirbtas EN 12281:2002 standarto reikalavimus atitinkantis popierius, pagamintas iš 100 % makulatūros.
      
         Vertinimas ir patikra. ES ekologinį ženklą skiriančiai kompetentingai institucijai pareiškėjas pateikia atitikties šiam reikalavimui deklaraciją.
      
         4 kriterijus.   Energijos vartojimo efektyvumas
      
      
                  a)
               
               
                  Gaminio suvartojamos energijos kiekis atitinka Energy Star (2 red.) (1) kriterijų, taikomų vaizdo gavimo įrenginiams, energijos vartojimo efektyvumo reikalavimus.
               
            
                  b)
               
               
                  Tinklinį budėjimo režimą užtikrinančios būsenos naudojamoji galia:
                  
                              i)
                           
                           
                              HiNA funkcijų įrenginių naudojamoji galia įrenginiui esant tinklinį budėjimo režimą užtikrinančios būsenos, į kurią jis perjungiamas elektros energijos sunaudojimo valdymo arba panašia funkcija, yra ne didesnė kaip 3,00 W.
                           
                        
                              ii)
                           
                           
                              Kitų tinklinių įrenginių naudojamoji galia įrenginiui esant tinklinį budėjimo režimą užtikrinančios būsenos, į kurią įrenginys perjungiamas elektros energijos sunaudojimo valdymo arba panašia funkcija, yra ne didesnė kaip 1,50 W.
                           
                        
                              iii)
                           
                           
                              Tinkliniai įrenginiai, turintys vieną arba daugiau budėjimo režimų, atitinka to (tų) budėjimo režimo (-ų) reikalavimus, kai visi tinklo prievadai yra atjungti arba kai visi belaidžio tinklo prievadai yra išjungti.
                           
                        
                              iv)
                           
                           
                              i ir ii punktuose nustatytos naudojamosios galios ribos netaikomos didžiaformačiams spausdinimo įrenginiams ir spausdinimo įrenginiams, kurių maitinimo šaltinio vardinė galia didesnė kaip 750 W.
                           
                        
            
         Vertinimas ir patikra
      
      a punktas. ES ekologinį ženklą skiriančiai kompetentingai institucijai pareiškėjas pateikia Energy Star (2 red.) energijos vartojimo efektyvumo reikalavimų atitikties deklaraciją ir energijos vartojimo efektyvumo bandymo, atlikto taikant Energy Star metodus, rezultatų ataskaitą. Laikoma, kad ženklu Energy Star (2 red.) pažymėti gaminiai atitinka šio kriterijaus reikalavimus, o pareiškėjas pateikia Energy Star registracijos formos kopiją.
      b punktas. ES ekologinį ženklą skiriančiai kompetentingai institucijai pareiškėjas pateikia kriterijų laikymosi deklaraciją, įskaitant bandymo ataskaitą, kurioje nurodomas energijos vartojimas tinkliniu budėjimo režimu.
      Į PATALPOS ORĄ IŠLEIDŽIAMI TERŠALAI
      
         5 kriterijus.   Į patalpos orą išleidžiamų teršalų apribojimas
      
      Naudojamas gaminys 1 lentelėje išvardytų oro teršalų neišleidžia daugiau nei didžiausia išleidžiamų teršalų norma.
      
         1   lentelė
      
      
         Didžiausios išleidžiamų oro teršalų normos
      
      
                  Didžiausia išleidžiamų teršalų norma, mg/h
               
            
                   
               
               
                  Vienspalvis spausdinimas
               
               
                  Spalvinis spausdinimas
               
            
                  Parengties veiksena
               
               
                   
               
               
                  
                              1
                           
                           
                              (staliniai gaminiai)
                           
                        
               
                  
                              1
                           
                           
                              (staliniai gaminiai)
                           
                        
            
                  Iš viso lakiųjų organinių junginių (3)
                  
               
               
                  
                              2
                           
                           
                              (ant grindų montuojami (> 250 ltr. talpos) įrenginiai)
                           
                        
               
                  
                              2
                           
                           
                              (ant grindų montuojami (> 250 ltr. talpos) įrenginiai)
                           
                        
            
                  Spausdinimo veiksena (parengties ir spausdinimo veiksenų suma)
               
               
                  Iš viso lakiųjų organinių junginių (3)
                  
               
               
                  10
               
               
                  18
               
            
                  Benzenas
               
               
                  < 0,05
               
               
                  < 0,05
               
            
                  Stirenas
               
               
                  1,0
               
               
                  1,8
               
            
                  Neidentifikuotos pavienės lakiųjų organinių junginių medžiagos (3)
                  
               
               
                  0,9
               
               
                  0,9
               
            
                  Ozonas (2)
                  
               
               
                  1,5
               
               
                  3,0
               
            
                  Dulkės (2)
                  
               
               
                  4,0
               
               
                  4,0
               
            1 lentelėje nustatytos didžiausios išleidžiamų teršalų normos matuojamos pagal 2012 m. liepos mėn. dokumente Blue Angel RAL UZ 171
          (4) aprašytus reikalavimus.
      
         Vertinimas ir patikra. ES ekologinį ženklą skiriančiai kompetentingai institucijai pareiškėjas pateikia 2012 m. liepos mėn. dokumente Blue Angel RAL UZ 171 nustatytais metodais atlikto išleidžiamų teršalų bandymo rezultatų ataskaitą. Bandymas atliekamas pagal standartą EN ISO/IEC 17025 akredituotoje bandymų laboratorijoje. Pareiškėjas prideda galiojančio bandymų laboratorijos akreditavimo pažymėjimo kopiją.
      SKLEIDŽIAMAS TRIUKŠMAS
      
         6 kriterijus.   Skleidžiamas triukšmas
      
      Skleidžiamas triukšmas apskaičiuojamas dB dešimtųjų (arba b punkto atveju šimtųjų) tikslumu pagal deklaruotąjį A svertinį garso galios lygį, atsižvelgiant į spausdinimo per minutę spartą.
      Deklaruotasis veikiančio gaminio A svertinis garso galios lygis 
            LWAd
            
          neviršija šių verčių:
      
                  a)
               
               
                  nuo veikimo spartos Sbw
                      priklausoma vienspalvio spausdinimo A svertinio garso galios lygio riba 
                        LWAd,lim,bw
                        
                      dešimtųjų tikslumu nustatoma pagal šią formulę:
                  
                     
                        LWAd,lim,bw
                        
                      – vienspalvio spausdinimo A svertinio garso galios lygio riba decibelais (dB)
               
            
                  b)
               
               
                  nuo veikimo spartos Sco priklausoma spalvinio spausdinimo A svertinio garso galios lygio riba 
                        LWAd,lim,co
                        
                      dešimtųjų tikslumu nustatoma pagal šią formulę:
                  
                     
                        LWAd,lim,co
                        
                      – spalvinio spausdinimo A svertinio garso galios lygio riba decibelais (dB)
               
            
                  c)
               
               
                  be to, vienspalvio ir spalvinio spausdinimo A svertinio garso galios lygio ribos 
                        LWAd,lim,bw
                        
                      ir 
                        LWAd,lim,co
                        
                      neviršija viršutinės 75,0 dB ribos:
                  
            Apskaičiuojamas ir nurodomas nuosekliųjų elektrografinių spalvinių įrenginių, kurių Sco ≤ 0,5 Sbw
         , garso galios lygis. Vertinimo tikslais atsižvelgiama tik į vienspalvio spausdinimo, kurio sparta Sbw
         , atitiktį ribai 
            LWAd,lim,bw
            
         .
      
         Vertinimas ir patikra. Pareiškėjas įrodo atitiktį kriterijų reikalavimams ir pateikia bandymo ataskaitą, kurioje, taikant standarte ISO 7779 (3 red., 2010 m.) nustatytus metodus, gauti A svertinio garso galios lygio rezultatai. Bandymą atliekanti bandymų laboratorija turi būti akredituota pagal standartą EN ISO/IEC 17025, taip pat pagal standartą ISO 7779 garso bangų parametrų matavimo tikslais. Pareiškėjas prideda galiojančio bandymų laboratorijos akreditavimo pažymėjimo kopiją.
      CHEMINĖS MEDŽIAGOS IR MIŠINIAI VAIZDO GAVIMO ĮRENGINIUOSE
      
         7 kriterijus.   Draudžiamos arba ribojamos cheminės medžiagos ir mišiniai
      
      a)   Pavojingos cheminės medžiagos ir mišiniai
      Pagal Reglamento (EB) Nr. 66/2010 dėl ES ekologinio ženklo 6 straipsnio 6 dalį ES ekologinis ženklas negali būti suteiktas nei produktams, nei jo gaminiams, kaip apibrėžta Europos Parlamento ir Tarybos reglamento (EB) Nr. 1907/2006 (5) 3 straipsnio 3 dalyje, ar vienalytėms jo dalims, jei juose yra cheminių medžiagų, kurios atitinka priskyrimo 2 lentelėje nurodytoms pavojingumo frazėms ar rizikos frazėms kriterijus pagal Europos Parlamento ir Tarybos reglamentą (EB) Nr. 1272/2008 (6) arba Tarybos direktyvą 67/548/EB (7), arba Reglamento (EB) Nr. 1907/2006 57 straipsnyje nurodytų cheminių medžiagų. Jei cheminės medžiagos arba mišinio priskyrimo pavojingumo klasei riba skiriasi nuo priskyrimo rizikos frazei ribos, galioja pirmoji. 2 lentelėje nurodytos rizikos frazės paprastai taikomos cheminėms medžiagoms. Tačiau, jei informacijos apie chemines medžiagas gauti negalima, taikomos mišinių klasifikavimo taisyklės. Cheminėms medžiagoms arba mišiniams, kuriuos apdorojus jų savybės pasikeičia ir jie tampa biologiškai nebeprieinami arba įvyksta tokių cheminių pakitimų, kad pirmiau nustatytas pavojus išnyksta, 7 kriterijaus a punktas netaikomas.
      
         2   lentelė
      
      
         Pavojingumo ir rizikos frazės
      
      
                  Pavojingumo frazė
               
               
                  Rizikos frazė
               
            
                  H300 Mirtina prarijus
               
               
                  R28
               
            
                  H301 Toksiška prarijus
               
               
                  R25
               
            
                  H304 Prarijus ir patekus į kvėpavimo takus, gali sukelti mirtį
               
               
                  R65
               
            
                  H310 Mirtina susilietus su oda
               
               
                  R27
               
            
                  H311 Toksiška susilietus su oda
               
               
                  R24
               
            
                  H330 Mirtina įkvėpus
               
               
                  R23/26
               
            
                  H331 Toksiška įkvėpus
               
               
                  R23
               
            
                  H340 Gali sukelti genetinius defektus
               
               
                  R46
               
            
                  H341 Įtariama, kad gali sukelti genetinius defektus
               
               
                  R68
               
            
                  H350 Gali sukelti vėžį
               
               
                  R45
               
            
                  H350i Gali sukelti vėžį įkvėpus
               
               
                  R49
               
            
                  H351 Įtariama, kad sukelia vėžį
               
               
                  R40
               
            
                  H360F Gali pakenkti vaisingumui
               
               
                  R60
               
            
                  H360D Gali pakenkti negimusiam kūdikiui
               
               
                  R61
               
            
                  H360FD Gali pakenkti vaisingumui. Gali pakenkti negimusiam kūdikiui
               
               
                  R60/61/60–61
               
            
                  H360Fd Gali pakenkti vaisingumui. Įtariama, kad gali pakenkti negimusiam kūdikiui
               
               
                  R60/63
               
            
                  H360Df Gali pakenkti negimusiam kūdikiui. Įtariama, kad gali pakenkti vaisingumui
               
               
                  R61/62
               
            
                  H361f Įtariama, kad gali pakenkti vaisingumui
               
               
                  R62
               
            
                  H361d Įtariama, kad gali pakenkti negimusiam kūdikiui
               
               
                  R63
               
            
                  H361fd Įtariama, kad gali pakenkti vaisingumui. Įtariama, kad gali pakenkti negimusiam kūdikiui
               
               
                  R62–63
               
            
                  H362 Gali pakenkti žindomam vaikui
               
               
                  R64
               
            
                  H370 Kenkia organams
               
               
                  R39/23/24/25/26/27/28
               
            
                  H371 Gali pakenkti organams
               
               
                  R68/20/21/22
               
            
                  H372 Kenkia organams, jeigu medžiaga veikia ilgai arba kartotinai
               
               
                  R48/25/24/23
               
            
                  H373 Gali pakenkti organams, jeigu medžiaga veikia ilgai arba kartotinai
               
               
                  R48/20/21/22
               
            
                  H400 Labai toksiška vandens organizmams
               
               
                  R50
               
            
                  H410 Labai toksiška vandens organizmams, sukelia ilgalaikius pakitimus
               
               
                  R50–53
               
            
                  H411 Toksiška vandens organizmams, sukelia ilgalaikius pakitimus
               
               
                  R51–53
               
            
                  H412 Kenksminga vandens organizmams, sukelia ilgalaikius pakitimus
               
               
                  R52–53
               
            
                  H413 Gali sukelti ilgalaikį kenksmingą poveikį vandens organizmams
               
               
                  R53
               
            
                  EUH059 Pavojinga ozono sluoksniui
               
               
                  R59
               
            
                  EUH029 Kontaktuodama su vandeniu išskiria toksiškas dujas
               
               
                  R29
               
            
                  EUH031 Kontaktuodama su rūgštimis išskiria toksiškas dujas
               
               
                  R31
               
            
                  EUH032 Kontaktuodama su rūgštimis išskiria labai toksiškas dujas
               
               
                  R32
               
            
                  EUH070 Toksiška patekus į akis
               
               
                  R39–41
               
            Cheminių medžiagų ir mišinių, kuriems gali būti arba yra pritaikyta kuri nors 2 lentelėje nurodytų pavojingumo arba rizikos frazių ir kurie atitinka priskyrimo pavojingumo klasėms arba kategorijoms kriterijus, taip pat cheminių medžiagų, atitinkančių Reglamento (EB) Nr. 1907/2006 57 straipsnio a, b arba c punkte nustatytus kriterijus, koncentracijos ribos neviršija bendrųjų arba konkrečių koncentracijos ribų, nustatytų pagal Reglamento (EB) Nr. 1272/2008 10 straipsnį. Jei nustatytos konkrečios koncentracijos ribos, jos taikomos vietoje bendrųjų koncentracijos ribų.
      Cheminių medžiagų, atitinkančių Reglamento (EB) Nr. 1907/2006 57 straipsnio d, e arba f punkte nustatytus kriterijus, koncentracijos riba neviršija 0,1 % pagal masę.
      Galutinio gaminio pavojingumo fraze ženklinti nereikia.
      Vaizdo gavimo įrenginių atveju 3 lentelėje nurodytoms cheminėms medžiagoms ir (arba) sudedamosioms dalims Reglamento (EB) Nr. 66/2010 6 straipsnio 6 dalyje nustatytas įpareigojimas netaikomas remiantis to paties reglamento 6 straipsnio 7 dalimi.
      
         3   lentelė
      
      
         Cheminės medžiagos ir (arba) sudedamosios dalys, kurioms daroma išimtis
      
      
                  Gaminiai, kurių svoris mažesnis nei 25 g
               
               
                  Visos pavojingumo ir rizikos frazės
               
            
                  Sudėtinio gaminio vienalytės dalys, kurių svoris mažesnis nei 25 g
               
               
                  Visos pavojingumo ir rizikos frazės
               
            
                  Rašalas, milteliai ir kasetės
               
               
                  Visos pavojingumo ir rizikos frazės
               
            
                  Nikelis visų rūšių nerūdijančiame pliene, išskyrus didelio sieringumo rūšis (S > 0,1 %)
               
               
                   
               
            
                  2-(2H-benztriazol-2-il)-4-(1,1,3,3-tetrametilbutil)fenolis, CAS 3147-75-9
               
               
                   
               
            
                  Trifenilfosfinas, CAS 603-35-0
               
               
                   
               
            
                  (1-metiletilidenas)di-4,1-fenilenas
                  tetrafenil difosfatas (BDP) CAS 5945-33-5 ir CAS 181028-79-5, kai naudojamas grynas, o ne techninės kokybės, kuri yra ne mažesnė kaip 90 % BDP
               
               
                   
               
            
         Vertinimas ir patikra. Pareiškėjas pateikia produkto ir kiekvieno jo gaminio ar bet kurios jo vienalytės dalies atitikties 7 kriterijaus a punktui deklaraciją, taip pat susijusius dokumentus, kaip antai tiekėjų pasirašytos atitikties deklaracijos, kuriuose nurodoma, kad kiekviena cheminė medžiaga ar medžiaga nepriskiriama jokiai su 2 lentelėje nurodytomis pavojingumo frazėmis susijusiai pavojaus klasei pagal Reglamentą (EB) Nr. 1272/2008, kiek tai galima nustatyti (bent) pagal informaciją, kuri atitinka Reglamento (EB) Nr. 1907/2006 VII priede išvardytus reikalavimus. Prie šios deklaracijos pateikiama informacijos apie atitinkamas su 2 lentelėje nurodytomis pavojingumo frazėmis susijusias charakteristikas santrauka, kurios išsamumo lygis atitinka nurodytąjį Reglamento (EB) Nr. 1907/2006 II priedo 10, 11 ir 12 skirsniuose.
      Informaciją apie būdingas savybes galima gauti ir kitomis priemonėmis nei bandymai, pavyzdžiui, naudojant alternatyvius metodus, tokius kaip in vitro metodai, kiekybinius struktūros ir aktyvumo santykio modelius arba naudojant grupavimo arba analogijos metodą pagal Reglamento (EB) Nr. 1907/2006 XI priedą. Primygtinai raginama dalytis atitinkamais duomenimis visais tiekimo grandinės etapais.
      Teikiama informacija turi būti susijusi su tokiomis cheminės medžiagos arba mišinių formomis arba fizinėmis būsenomis, kokiomis jie naudojami galutiniame gaminyje.
      Kad cheminės medžiagos, kurios išvardytos Reglamento (EB) Nr. 1907/2006 IV ir V prieduose ir kurioms pagal to reglamento 2 straipsnio 7 dalies a ir b punktus netaikomi registravimo įpareigojimai, būtų laikomos atitinkančiomis 7 kriterijaus a punktą, pakanka atitinkamos deklaracijos.
      b)   Cheminės medžiagos, įtrauktos į sąrašą pagal Reglamento (EB) Nr. 1907/2006 59 straipsnio 1 dalį
      Reglamento (EB) Nr. 66/2010 6 straipsnio 6 dalies draudimo išimtis netaikoma cheminėms medžiagoms, kurios laikomos keliančiomis labai didelį susirūpinimą ir kurios įtrauktos į Reglamento (EB) Nr. 1907/2006 (8) 59 straipsnio 1 dalyje numatytą sąrašą, esančioms mišiniuose, gaminiuose ar kurioje nors sudėtinio gaminio vienalytėje dalyje didesnės kaip 0,1 % koncentracijos. Jeigu koncentracija mažesnė kaip 0,1 %, taikomos konkrečios koncentracijos ribos, nustatytos pagal Reglamento (EB) Nr. 1272/2008 10 straipsnį.
      
         Vertinimas ir patikra. Remiamasi paraiškos pateikimo dieną galiojančiu cheminių medžiagų, kurios laikomos keliančiomis labai didelį susirūpinimą, sąrašu. Pareiškėjas pateikia atitikties pagal 7 kriterijaus b punktą deklaraciją ir susijusius dokumentus, įskaitant medžiagų tiekėjų pasirašytas atitikties deklaracijas ir susijusių cheminių medžiagų ar mišinių saugos duomenų lapų, parengtų pagal Reglamento (EB) Nr. 1907/2006 II priedą, kopijas. Pagal Reglamento (EB) Nr. 1907/2006 31 straipsnį parengtuose cheminių medžiagų ir mišinių saugos duomenų lapuose nurodomos koncentracijos ribos.
      
         8 kriterijus.   Gyvsidabris šviesos šaltiniuose
      
      Gyvsidabris arba jo junginiai į vaizdo gavimo įrenginiuose naudojamus šviesos šaltinius specialiai nededami.
      
         Vertinimas ir patikra. ES ekologinį ženklą skiriančiai kompetentingai institucijai pareiškėjas deklaruoja, kad gaminio šviesos šaltiniuose gyvsidabrio arba jo junginių yra ne daugiau kaip 0,1 mg vienoje lempoje. Be to, pareiškėjas pateikia trumpą naudojamos apšvietimo sistemos aprašymą.
      PAKARTOTINIS NAUDOJIMAS, PERDIRBIMAS IR TVARKYMAS GYVAVIMO CIKLO PABAIGOJE
      
         9 kriterijus.   Išmontuoti pritaikyta konstrukcija
      
      Gamintojas įrodo, kad kvalifikuoti profesionalūs darbuotojai, naudodami jiems įprastus įrankius, gali nesunkiai išmontuoti vaizdo gavimo įrenginį, kad galėtų jį suremontuoti ir pakeisti susidėvėjusias dalis, senas arba netinkamas naudoti dalis pakeisti naujomis ir atskirti dalis ir medžiagas siekiant jas perdirbti ar pakartotinai panaudoti.
      
         Vertinimas ir patikra. Su paraiška pateikiama ataskaita, kurioje išsamiai aprašoma, kaip išmontuoti vaizdo gavimo įrenginį. Joje pateikiama rašytinės arba skaitmeninės formos išskleistoji gaminio schema, kurioje pažymimi pagrindiniai komponentai ir nurodoma, kuriuose komponentuose yra pavojingų cheminių medžiagų.
      VARTOJAMIEJI RAŠALAS IR MILTELIAI
      
         10 kriterijus.   Perdirbti ir (arba) pakartotinai naudoti pritaikytos miltelių ir (arba) rašalo kasetės
      
      Gaminiui turi tikti regeneruotos miltelių ir (arba) rašalo kasetės.
      Gaminiai projektuojami atsižvelgiant į pakartotinį miltelių ir (arba) rašalo kasečių naudojimą.
      Gamintojo (pirminės įrangos gamintojo, angl. OEM) rekomenduojama gaminyje naudojama kasetė turi būti tokios konstrukcijos, kuri užtikrintų kuo ilgesnį kasetės tinkamumą naudoti. Nėra ją pakartotinai naudoti trukdančių įrenginių ir procesų (pakartotinio naudojimo blokavimo įrenginių arba procesų) arba tokie įrenginiai ir procesai netaikomi. Šis reikalavimas netaikomas vaizdo gavimo įrenginiams, kuriuose kasetės nenaudojamos.
      
         Vertinimas ir patikra. Pareiškėjas deklaruoja atitiktį šiam kriterijui. ES ekologinį ženklą skiriančiai kompetentingai institucijai pareiškėjas pateikia naudotojui skirtos informacijos kopiją. Pareiškėjas pateikia kasetės regeneravimo ir (arba) pakartotinio užpildymo instrukcijas arba pateikia įrodymą (t. y. vieną pavyzdį), kad kasetės regeneruotos arba pakartotinai užpildytos pagal pateiktas instrukcijas.
      
         11 kriterijus.   Miltelių ir (arba) rašalo kasečių surinkimo reikalavimas
      
      Pareiškėjas parengia naudotojams skirtą jo tiekiamų arba naudoti rekomenduojamų miltelių ir (arba) rašalo modulių ir miltelių ir (arba) rašalo talpų surinkimo sistemą, kuria naudodamiesi naudotojai patys grąžintų šiuos modulius ir (arba) talpas arba juos atsiųstų, kad tokius modulius ir talpas nukreiptų pirmiausia pakartotiniam naudojimui ir (arba) medžiagų perdirbimui, pirmenybę teikiant pakartotiniam naudojimui. Šis reikalavimas taip pat taikomas talpoms su miltelių likučiais.
      Šiai užduočiai atlikti gali būti sudaromos subrangos sutartys su trečiosiomis šalimis, kurioms pateikiamos instrukcijos, kaip deramai tvarkyti miltelių likučius. Neperdirbamosios gaminio dalys tinkamai pašalinamos. Pareiškėjo įvardytuose surinkimo punktuose moduliai ir talpos surenkami nemokamai. Išsami informacija apie surinkimo sistemą pateikiama gaminio dokumentuose.
      
         Vertinimas ir patikra. ES ekologinį ženklą skiriančiai kompetentingai institucijai pateikiama deklaracija, kad naudotojams parengta miltelių ir (arba) rašalo modulių ir miltelių ir (arba) rašalo talpų surinkimo sistema ir kad pareiškėjas arba trečiosios šalys, su kuriomis jis sudarė subrangos sutartis, tokius surinktus vartojamuosius reikmenis nukreipia pakartotiniam naudojimui arba perdirbimui.
      
         12 kriterijus.   Cheminės medžiagos rašale ir milteliuose
      
      
                  a)
               
               
                  Į pareiškėjo tiekiamus arba gaminyje naudoti rekomenduojamus miltelius ir rašalą (įskaitant sausąjį rašalą) negalima kaip sudedamųjų dalių dėti cheminių medžiagų, kurių sudėtyje yra gyvsidabrio, kadmio, švino, nikelio arba šešiavalenčio chromo junginių. Išimtis daroma dažikliams naudojamiems didelės molekulinės masės sudėtiniams nikelio junginiams. Su gamyba susijęs užteršimas sunkiaisiais metalais, pavyzdžiui, kobalto ir nikelio oksidais, turi būti kuo mažesnis atsižvelgiant į technines galimybes ir ekonominį pagrįstumą.
               
            
                  b)
               
               
                  Pareiškėjo tiekiamuose arba gaminyje naudoti rekomenduojamuose milteliuose ir rašale nenaudojami azodažikliai, iš kurių gali sklisti kancerogeniniai aromatiniai aminai, įrašyti į Reglamento (EB) Nr. 1907/2006 XVII priedo aromatinių aminų sąrašą.
               
            
                  c)
               
               
                  Kaip aktyviųjų biocidų į pareiškėjo tiekiamą arba gaminyje naudoti rekomenduojamą rašalą gali būti dedama tik tų cheminių medžiagų, kurios kaip „esamos medžiagos“ išvardytos Komisijos reglamento (EB) Nr. 2032/2003 (9) II priede.
               
            
         Vertinimas ir patikra. Pareiškėjas deklaruoja atitiktį šiems kriterijams. ES ekologinį ženklą skiriančiai kompetentingai institucijai taip pat pateikiama rašalo ir miltelių tiekėjo (-ų) pasirašyta atitikties deklaracija bei medžiagų saugos duomenų atitinkamų lapų kopijos.
      KITI KRITERIJAI
      
         13 kriterijus.   Pakuotės
      
      Jei galutinėms pakuotėms naudojamos kartoninės dėžės, jų sudėtyje turi būti bent 80 % perdirbtos žaliavos.
      Jei galutinėms pakuotėms naudojami plastikiniai maišeliai, jie turi būti pagaminti iš medžiagos, kurios sudėtyje yra ne mažiau kaip 75 % perdirbtos žaliavos, arba jie turi būti biologiškai skaidūs arba kompostuojamieji pagal apibrėžtis, pateiktas EN 13432 arba lygiaverčiame standarte.
      
         Vertinimas ir patikra. ES ekologinį ženklą skiriančiai kompetentingai institucijai pareiškėjas deklaruoja atitiktį šiems reikalavimams ir pateikia medžiagų specifikacijų, gautų iš pakuočių medžiagų gamintojų, kopijas. Kriterijus taikomas tik pirminėms pakuotėms, apibrėžtoms Europos Parlamento ir Tarybos direktyvoje 94/62/EB dėl pakuočių ir pakuočių atliekų (10).
      
         14 kriterijus.   Garantija, garantuotas remontas ir atsarginių dalių tiekimas
      
      Pareiškėjas suteikia ne trumpesnę kaip penkerių metų taisymo arba pakeitimo garantiją.
      Pareiškėjas užtikrina, kad atsarginės dalys būtų tiekiamos ir įrenginių remonto infrastruktūra veiktų 5 metus nuo tam tikro modelio gamybos pabaigos ir kad naudotojai būtų informuoti apie atsarginių dalių buvimo garantiją. Ši sąlyga netaikoma nuo gamintojo nepriklausančiomis neišvengiamomis ir laikinomis aplinkybėmis, pavyzdžiui, stichinės nelaimės atveju.
      
         Vertinimas ir patikra. ES ekologinį ženklą skiriančiai kompetentingai institucijai pareiškėjas deklaruoja remonto ir atsarginių dalių tiekimo garantiją ir pateikia gaminio informacinio lapo ir garantijos sąlygų pavyzdžius. Savo gaminio atsargines dalis nemokamai arba už tam tikrą užmokestį pareiškėjas gali taip pat tiekti per trečiąsias šalis.
      
         15 kriterijus.   Naudotojui pateikiama informacija
      
      Pareiškėjas visomis šalių, kuriuose gaminys parduodamas, kalbomis, naudotoją informuoja apie:
      
                  a)
               
               
                  popieriaus naudojimo įtaką aplinkai
                  Gaminio naudojimo instrukcijoje įrašoma ši pastaba:
                  „Didžiausias poveikis aplinkai per šio gaminio gyvavimo ciklą daromas juo naudojant popierių. Kuo mažiau popieriaus naudojama, tuo mažiau per gaminio gyvavimo ciklą veikiama aplinka. Rekomenduojama spausdinti abiejose popieriaus lapo pusėse ir naudoti kelių puslapių spausdinimo viename popieriaus lape funkciją.“
               
            
                  b)
               
               
                  triukšmą
                  Jei įrenginio A svertinis garso galios lygis yra didesnis nei 63,0 dB(A), gaminio naudojimo instrukcijoje įrašoma ši pastaba:
                  „Įrenginys skleidžia didesnį nei 63,0 dB(A) triukšmą (LWAd), todėl jis netinkamas naudoti patalpose, kuriose dirbamas protinis darbas. Dėl šio gaminio skleidžiamo triukšmo jis turėtų būti pastatytas atskiroje patalpoje.“
               
            
                  c)
               
               
                  rašalo ir miltelių kasetes
                  Gaminio naudojimo instrukcijoje įrašoma ši pastaba:
                  „Šių įrenginių kasetės tinkamos naudoti pakartotinai. Rekomenduojama kasetę naudoti pakartotinai, nes taip taupomi ištekliai.“
                  Be to, ant rekomenduojamos naudoti (pirminės įrangos gamintojo) kasetės pakuočių aiškiai užrašomas rašalo kiekis kasetėje ir našumas spaudinių skaičiumi.
                  15 kriterijaus c punktas netaikomas vaizdo gavimo įrenginiams, kuriuose kasetės nenaudojamos.
               
            
                  d)
               
               
                  patarimus, kaip optimizuoti vaizdo gavimo įrenginių aplinkosauginį veiksmingumą (popieriaus tvarkymo funkcijas, energijos vartojimo efektyvumo funkcijas, gaminio ir vartojamųjų reikmenų, pavyzdžiui, rašalo ir (arba) miltelių kasečių, atliekų tvarkymą); rašytinė patarimų redakcija pateikiama atskirame vartotojo instrukcijų skyriuje, elektroninė –gamintojo interneto svetainėje. Tokiame atskirame vartotojo instrukcijų skyriuje taip pat įrašoma informacija, kiek procentų gaminio masės sudaro perdirbtos arba pakartotinai panaudotos medžiagos.
               
            
                  e)
               
               
                  perdirbtą popierių
                  Gaminio naudojimo instrukcijoje įrašoma ši pastaba:
                  „Šiuo gaminiu galima naudoti perdirbtą popierių, pagamintą iš 100 % makulatūros.“
               
            
         Vertinimas ir patikra. ES ekologinį ženklą skiriančiai kompetentingai institucijai pateikiama gamintojo pasirašyta atitikties šiems reikalavimams deklaracija ir naudotojams būtinai pateikiamos informacijos įrodymas – knygelės arba naudojimo instrukcijos, kuriose yra ši informacija, egzempliorius. ES ekologinį ženklą skiriančiai kompetentingai institucijai pateikiamas naudojimo instrukcijos egzempliorius. Naudojimo instrukcija turi būti laisvai prieinama gamintojo interneto svetainėje.
      
         16 kriterijus.   ES ekologinio ženklo etiketėje pateikiama informacija
      
      Neprivaloma etiketė, kurioje yra teksto langelis su tokiu įrašu:
      
                  a)
               
               
                  Tinka našiam popieriaus naudojimui
               
            
                  b)
               
               
                  Labai efektyviai vartoja energiją
               
            
                  c)
               
               
                  Mažiausias įmanomas pavojingų medžiagų kiekis
               
            Neprivalomos etiketės su teksto langeliu naudojimo gairės pateikiamos „ES ekologinės etiketės logotipo naudojimo gairėse“, kurios paskelbtos interneto svetainėje
      http://ec.europa.eu/environment/ecolabel/documents/logo_guidelines.pdf
      
         Vertinimas ir patikra. Pareiškėjas pateikia vaizdo gavimo įrenginio su etikete pavyzdį ir atitikties šiam kriterijui deklaraciją.
      
         (1)  https://energystar.gov/products/specs/node/148
      
         (2)  Tik elektrografinis spausdinimas.
      
         (3)  Matavimo metodu identifikuotų lakiųjų organinių junginių medžiagų sąrašas pateiktas 2012 m. liepos mėn. dokumento Blue Angel Ral UZ 171 S-M priedo 4.5 skirsnyje.
      
         (4)  http://www.blauer-engel.de/en/products_brands/vergabegrundlage.php?id=259
      
         (5)  OL L 396, 2006 12 30, p. 1.
      
         (6)  OL L 353, 2008 12 31, p. 1.
      
         (7)  OL 196, 1967 8 16, p. 1.
      
         (8)  http://echa.europa.eu/chem_data/authorisation_process/candidate_list_table_en.asp
      
         (9)  OL L 307, 2003 11 24, p. 1.
      
         (10)  OL L 365, 1994 12 31, p. 10.